ผู้ลี้ภัยชาวเกาหลีเหนือที่เดินทางมาถึงประเทศไทย มีจำนวนเพิ่มมากขึ้นเรื่อยๆ
ผู้ลี้ภัยชาวเกาหลีเหนือที่เดินทางมาถึงประเทศไทย มีจำนวนเพิ่มมากขึ้นเรื่อยๆ พวกเขาหลบหนีความยากจน และการกดขี่ทางการเมืองในเกาหลีเหนือ
ผู้สื่อข่าว วอยซ ออฟ อเมริกา แดเนียลเชิร์ฟไปเยือนภาคเหนือของประเทศไทยซึ่งเป็นบริเวณที่ชาวเกาหลีเหนือเดินทางมาลี้ภัยเกือบทุกสัปดาห์และส่งรายงานที่คุณเจษฎา สีวาลีของ วอยซ ออฟ อเมริกาภาคภาษาไทยจะนำมาถ่ายทอดเสนอ ชาวเกาหลีเหนือสองคน โดนกันมิให้พูดคุยกับผู้สื่อข่าวและนักกิจกรรมด้านผู้ลี้ภัยคณะหนึ่งผู้พยายามจะพูดคุยกับชาวเกาหลีเหนือทั้งสองคนนั้น ชาวเกาหลีเหนือสองคนนั้น ยืนอยู่ข้างถนนตามแนวพรมแดนไทยลาวชาวเกาหลีเหนืออีกหลายคนวิ่งกรูกันออกมาขณะที่บรรดาผู้สื่อข่าวเดินเข้าไปใกล้พวกเขา สตรีผู้หนึ่งเล่าเรื่องให้ฟังเป็นภาษาจีนว่าพวกเธอเพิ่งมาถึงที่ตรงนั้น และถามว่าพวกเธออยู่ที่ไหนกันแน่?แต่เธอไม่ต้องการบอกว่า พวกเธอมาจากที่ไหนหรือมาถึงที่นั่นได้อย่างไร? ผู้ลี้ภัยเหล่านั้นมาถึงประเทศไทยโดยข้ามแม่น้ำโขงมาจากฝั่งลาวหลังจาก เดินทางผ่านเขตเมืองจีนที่เต็มไปด้วยอันตรายมา เจ้าหน้าที่ของกรมตรวจคนเข้าเมืองของไทยกล่าวว่านำตัวชาวเกาหลีเหนือไผควบคุมไว้หนึ่งพันกว่าคนแล้วในปีนี้ซึ่งมากกว่าเมื่อปีพุทธศักราช 2551ซึ่งมีจำนวนไม่ถึงสี่ร้อยคน ในปีนั้น จีนรักษาความปลอดภัยอย่างเข้มงวด เพราะจีนเป็นเจ้าภาพจัดการแข่งขันกีฬาโอลิมปิกนั่นเอง สารวัตรสุธรรม ฉัตราสากล่าวว่าผู้ลี้ภัยชาวเกาหลีเหนือเดินทางมาประเทศไทยเพราะประเทศไทยผิดกับจีนและลาวกล่าวคือประเทศไทยจะไม่ส่งตัวพวกเขากลับไปเกาหลีเหนือซึ่งพวกเขาจะเผชิญกับการถูกประหารชีวิต สารวัตรสุธรรมกล่าวด้วยว่าประเทศไทยไม่มีนโยบายส่งพวกเขากลับไปเกาหลีเหนือเราต้องการดูแลพวกเขาจนกระทั่งมีประเทศที่สามยอมรับพวกเขาเรื่องนี้ผิดกับกรณีของคนที่มาจากกัมพูชาหรือลาว ชาวเกาหลีเหนือเดินทางมาประเทศไทยเพราะปัญหาทางการเมือง ด้วยเหตุนี้ เราต้องการส่งพวกเขาต่อไปยังประเทศที่สาม อย่างไรก็ดี ประเทศไทยปฏิบัติต่อพวกเขา ในฐานะเป็นผู้เข้าเมืองโดยผิดกฎหมายก่อนที่พวกเขาจะได้รับอนุญาตให้เดินทางไปยังเกาหลีใต้หรือประเทศอื่นๆ เมื่อเดือนพฤศจิกายนนักนิติบัญญัติจากสิบสองประเทศมาประชุมที่ประเทศไทย เพี่อกระตุ้นให้เกิดความสนใจเกี่ยวกับความเดือดร้อนของชาวเกาหลีเหนือซึ่งเป็นประเทศที่ยากจนและกดขี่ข่มเหงพลเมืองของตนนักนิตืบัญญัติจากเกาหลีใต้ กิมยอง-เตกล่าวว่าผู้ลี้ภัยชาวเกาหลีเหนือประสพกับการปฏิบัติในทางที่มิชอบอยู่เสมอๆ เพราะการที่พวกเขาเป็นคนเข้าเมืองโดยผิดกฎหมายและว่าเราจำเป็นต้องร่วมมือกันและกัน เพื่อกดดันจีนหรือรัฐบาลของประเทศอื่นๆ เพื่อมอบสถานภาพที่ถูกกฎหมายให้พวกเขาและเราจำเป็นต้องเสนอเงื่อนไขบางอย่างเพื่อให้พวกเขาสามารถยังชีพได้ต่อไปเรื่อยๆ ตำรวจที่อำเภอเชียงแสนสอบปากคำชาวเกาหลีเหนือสิบสี่คนซึ่งมีเด็กรวมอยู่ด้วยสองคน เจ้าหน้าที่คาดหมายว่าจำนวนผู้ลี้ภัยชาวเกาหลีเหนือที่เลือกการเดินทางเสี่ยงอันตรายไปสู่เสรีภาพนั้นมีจำนวนมากยิ่งขึ้น